b'\n_START_ARTICLE_\nYrj\xc3\xb6 Kyll\xc3\xb6nen\n_START_PARAGRAPH_\nYrj\xc3\xb6 Kyll\xc3\xb6nen (1899\xe2\x80\x931967) oli suomalainen muurari ja harrastajakuvanveist\xc3\xa4j\xc3\xa4, joka tunnetaan julkisivureliefeist\xc3\xa4\xc3\xa4n. Lis\xc3\xa4ksi h\xc3\xa4n teki muun muassa puuveistoksia._NEWLINE_Viipurista kotoisin ollut Kyll\xc3\xb6nen toteutti muun muassa kuvanveist\xc3\xa4j\xc3\xa4 Sakari Tohkan suunnittelemat Helsingin Lastenlinnan julkisivun koristeelliset stukkot, sek\xc3\xa4 Viipurin kauppa- ja merenkulkuoppilaitoksen ja Viipurin naistensairaalan tiilest\xc3\xa4 muuratut reliefit. Viipuriin tehdyt ty\xc3\xb6t ovat kuitenkin my\xc3\xb6hempien julkisivuremonttien yhteydess\xc3\xa4 h\xc3\xa4vinneet._NEWLINE_Kyll\xc3\xb6sen julkisivureliefien alkuper\xc3\xa4isest\xc3\xa4 ideoinnista vastasi yleens\xc3\xa4 talon piirt\xc3\xa4nyt arkkitehti, mutta h\xc3\xa4n signeerasi ne itse. Esimerkiksi Varkaudessa olevat reliefit ovat arkkitehti Kalevi V\xc3\xa4yrysen suunnittelemia ja niiden toteutuksessa Kyll\xc3\xb6st\xc3\xa4 avusti my\xc3\xb6s muurari Vilho Hynninen.'